*Likumprojekts*

**Grozījumi Enerģijas dzērienu aprites likumā**

Izdarīt Enerģijas dzērienu aprites likumā (Latvijas Vēstnesis, 2016, 25.nr.) šādus grozījumus:

1. Papildināt likumu ar 5. un 6. pantu šādā redakcijā:

**“5.pants. Administratīvā atbildība par enerģijas dzērienu pārdošanu personām, kuras ir jaunākas par 18 gadiem**

Par enerģijas dzērienu pārdošanu personām, kuras ir jaunākas par 18 gadiem, piemēro naudas sodu pārdevējam no divdesmit astoņām līdz trīsdesmit piecām naudas soda vienībām un juridiskajai personai — no septiņdesmit līdz simts četrdesmit naudas soda vienībām.

**6.pants. Kompetence sodu piemērošanā**

Administratīvā pārkāpuma procesu par šā likuma 5.pantā paredzēto pārkāpumu veic pašvaldības policija vai Valsts policija.”

2. Papildināt likumu ar pārejas noteikumu šādā redakcijā:

**“Pārejas noteikums**

Likums stājas spēkā vienlaikus ar Administratīvās atbildības likumu.”

Ministru prezidents Māris Kučinskis

Veselības ministre Anda Čakša

Iesniedzējs: veselības ministre Anda Čakša

Vīza: Valsts sekretārs Aivars Lapiņš